Agglomeratioun - Wikipedia, déi fräi Enzyklopedie

# Agglomeratioun

### Vu Wikipedia, der fräier Enzyklopedie.

Eng Agglomeratioun (lat.: agglomerare) ass no der Definitioun vun der UNO vun 1998 eng Käerstad, déi e suburbant Ëmland besëtzt, wat ausserhalb vun de Stadgrenze läit, awer direkt u si ugrenzt. Esou Agglomeratioune bestinn aus enger oder méi Stied, an hire Virstadgemengen (soug. Speckmantel). D'Agglomeratioun ass also d'Stad am renge geographesche Sënn, ouni d'administrativ Grenzen ze berécksichtegen.

Aner heefeg Bezeechnunge fir dës Gebidder si Stadregioun a Ballungsraum/-gebitt. Am Wesentlechen heeschen dës Begrëffer zwar dat selwecht, mee ët gëtt awer kleng Bedeitungsnuancen. Zu enger Stadregioun zielen am Géigesaz zu de méi breede Begrëffer Groussregioun, Metropolregioun a Wirtschaftsregioun net déi ländlech Deelräim, mee nëmme bebauten Terrainen direkt un der Käerstad. Awer och Uertschaften, déi net direkt un der Käerstad leien, kënnen zu der Stadregioun gezielt ginn, wann de Groussdeel vun den Awunner an der Käerstad schafft.

No wéienge Kriteren d'Zuele fir all dës Begrëffer berechent ginn, hängt am Endeffekt vun der jeweileger Gesetzesdefinitioun oder vun den Institutiounen of, déi esou Berechnungen zur Verfügung stellen.

Ausserdeem ënnerscheed een nach tëscht monozentrrschen a polyzentreschen Agglomeratiounen, je nodeem, op en een oder méi Zentre gëtt.

## [Änneren] Déi gréissten Agglomeratioune weltwäit1

Plaz | Stadtregioun | Awunner | mat derbäi
--- | --- | --- | ---
1 | Tokio | 34,1 Mio | Yokohama, Kawasaki
2 | Mexiko-City | 22,65 Mio | Nezahualcóyotl, Ecatepec, Naucalpan
3 | Seoul | 22,5 Mio | Bucheon, Goyang, Incheon, Seongnam, Suweon
4 | New York | 21,85 Mio | Newark, Paterson
5 | São Paulo | 20,2 Mio | Guarulhos
6 | Mumbai | 19,7 Mio | Kalyan, Thane, Ulhasnagar
7 | Delhi | 19,5 Mio | Faridabad, Ghaziabad
8 | Shanghai | 18,6 Mio |
9 | Los Angeles | 18,0 Mio | Riverside, Anaheim
10 | Jakarta | 17,15 Mio | Bekasi, Bogor, Depok, Tangerang
11 | Osaka | 16,8 Mio | Kobe, Kyoto
12 | Kolkata | 15,55 Mio | Haora
13 | Kairo | 15,45 Mio | Gizeh, Schubra al-Chaima
14 | Manila | 14,85 Mio | Kalookan, Quezon City
15 | Karatschi | 14,1 Mio |
16 | Moskau | 13,75 Mio |
17 | Buenos Aires | 13,4 Mio | San Justo, La Plata
18 | Dhaka | 13,1 Mio |
19 | Rio de Janeiro | 12,1 Mio | Nova Iguaçu, São Gonçalo
20 | Paräis | 12,0 Mio |
21 | London | 11,95 Mio |
22 | Peking | 11,95 Mio |
23 | Teheran | 11,8 Mio | Karadsch
24 | Istanbul | 11,4 Mio |

1: D'Daten aus den eenzelne Länner sinn nëmme schwéier ze vergläichen, well ët je no Land ënnerschiddlech Definitioune vu Ballungsräim gëtt.

## [Änneren] Literatur zum Thema

- United Nations (Ersg.), Principles and recommendations for population and housing censuses, 1998.
- Stephan Burgdorff an Dr. Hauke Janssen, Jahrbuch 2003 – Die Welt in Zahlen Daten Analysen, Spiegel-Buchverlag, Deutscher Taschenbuch Verlag, S.490f.
- Hartmut Häussermann, Grossstadt: soziologische Stichworte, Leske & Budrich Verlag, Opladen, 1998. (ISBN 3-8100-2126-1)

Vun "http://lb.wikipedia.org../../../a/g/g/Agglomeratioun.html"

Categories: Wirtschaftsgeographie | Humangeographie | Urbanismus

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Български
- Česky
- Deutsch
- English
- Español
- Esperanto
- Français
- Galego
- Italiano
- Latviešu
- Magyar
- Nederlands
- Polski
- Русский
- Slovenčina
- Svenska
- Українська